smcproject/ml-wiki-sentences huggingface dataset:
ഈ ദ്വാരത്തിനു മുകളിലായി 
ചെറിയൊരു 'പടിപ്പുര' യും മിക്ക കൂടുകൾക്കും ഉണ്ടായിരിക്കും.
പല സസ്യങ്ങളുടെയും പരാഗവിതരണത്തിൽ മറ്റു തേൻകിളികളെ പോലെ തന്നെ കറുപ്പൻ തേൻകിളികൾക്കും ഗണ്യമായ പങ്കുണ്ട്.
മാത്രമല്ല സസ്യശത്രുക്കൾ ആയ പലതരം  കൃമികളെയും പുഴുക്കളെയും പിടിച്ചു തിന്നും ഈ പക്ഷികൾ നമുക്ക് വളരെ ഉപകാരം ചെയ്യുന്നു.
കേരളത്തിലെ പക്ഷികൾ , ഇന്ദുചൂഡൻ Cinnyris asiaticus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കറുപ്പും ചുവപ്പും മൺപാത്ര സംസ്കാരം ഇംഗ്ലീഷ് വിലാസം https://ml.wikipedia.org/wiki/Black_and_red_ware_culture കറുപ്പും ചുവപ്പും മൺപാത്രങ്ങൾ കണ്ടെത്തിയ സ്ഥലങ്ങൾ
ഇന്ത്യൻ ഉപഭൂഖണ്ഡത്തിൽ മെഗാലിത്തിക്ക്, നിയോലിത്തിക്ക്, സിന്ധു നദീതടസംസ്കാരകാലഘട്ടം , വെങ്കലയുഗം , ഇരുമ്പുയുഗം , എന്നീ കാലഘട്ടങ്ങളിൽ കാണപ്പെടുന്ന മൺപാത്രങ്ങളെ ബന്ധപ്പെടുത്തി വിശേഷിപ്പിക്കുന്ന പേരാണ് കറുപ്പും ചുവപ്പും മൺപാത്ര സംസ്കാരം .
ഇതിനെ പ്രത്യേക പുരാവസ്തുസംസ്കാരമായി കരുതിയിരുന്നെങ്കിലും പല സ്ഥലങ്ങളിലും സമയങ്ങളിലും വ്യാപിച്ചു കിടക്കുന്നതും ശൈലിയിലും നിർമ്മാണത്തിലുമുള്ള വ്യത്യാസങ്ങൾ മൂലവും ഇവ വ്യത്യസ്തസംസ്കാരങ്ങളാൽ നിർമ്മിച്ചതായിരിക്കണമെന്നു കരുതപ്പെടുന്നു.
പശ്ചിമഗംഗാ സമതലത്തിൽ (പടിഞ്ഞാറൻ ഉത്തർപ്രദേശ്) കറുപ്പും ചുവപ്പും മൺപാത്രങ്ങൾ 1450–1200 ബി.സി.ഇ കാലഘട്ടത്തിലേതാണ്, അവിടെ ഇതിനെ ചാരനിറപ്പാത്ര സംസ്കാരം പിൻതുടർന്നു.
അതേസമയം, മധ്യ, കിഴക്കൻ ഗംഗാ സമതലങ്ങളിലും (കിഴക്കൻ ഉത്തർപ്രദേശ്, ബീഹാർ, ബംഗാൾ) മധ്യേന്ത്യയിലും (മധ്യപ്രദേശ്) കറുപ്പും ചുവപ്പും മൺപാത്രങ്ങൾ ഇതേ കാലയളവിൽ പ്രത്യക്ഷപ്പെടുന്നുണ്ടെങ്കിലും കൂടുതലും അവ  700-500 ബി.സി.ഇ കാലഘട്ടത്തിലാണ് കാണപ്പെടുന്നത്.
ഋഗ്വേദത്തിനു ശേഷമുള്ള വേദസംസ്കാരവുമായി ആണ് ഇതിനെ ബന്ധപ്പെടുത്തിയിരിക്കുന്നത്.
ചില ഖനനസ്ഥലങ്ങളിൽ, കറുപ്പും ചുവപ്പും മൺപാത്രങ്ങൾ പിൽക്കാല ഹാരപ്പൻ മൺപാത്രങ്ങളുമായി ബന്ധപ്പെടുത്തിയിരിക്കുന്നു.
ത്രിഭുവൻ എൻ. റോയ് തുടങ്ങിയ ചില പണ്ഡിതർ അഭിപ്രായമനുസരിച്ച് കറുപ്പും ചുവപ്പും മൺപാത്ര സംസ്കാരം നിറം‌പിടിപ്പിച്ച ചാരപ്പാത്ര സംസ്കാരത്തെയും വടക്കൻ കറുത്ത മിനുസപ്പെടുത്തിയ സംസ്കാരത്തെയും നേരിട്ട് സ്വാധീനിച്ചുകാണണം.
സിന്ധൂ നദീതടത്തിനു പടിഞ്ഞാറ് കറുപ്പും ചുവപ്പും മൺപാത്ര സംസ്കാരത്തിനു തെളിവുകൾ ഇല്ല.
ഉത്തർപ്രദേശിലെ മുകൾ ഗംഗാ സമതലം മുതൽ വിന്ധ്യ പർവ്വതനിരകൾക്ക് കിഴക്കു വരെയും പശ്ചിമബംഗാൾ വരെയും ഈ സംസ്കാരം വ്യാപിച്ചിരുന്നു.
ഗവേഷണങ്ങളും കണ്ടുപിടിത്തങ്ങളും ചൂണ്ടിക്കാട്ടുന്നത് കറുപ്പും ചുവപ്പും മൺപാത്ര സംസ്കാരം ബംഗാളിൽ ക്രി.
1500-ഓടു കൂടി പുഷ്കലമാവുകയും വീണ്ടും പരിണമിച്ച് ചാൽകോലിഥിക് കാലഘട്ടവും കടന്ന്, ക്രി.
3-ആം നൂറ്റാണ്ടിലെ ചരിത്ര കാലഘട്ടം വരെ നീണ്ടുനിൽക്കുകയും ചെയ്തു എന്നാണ്.
ഇരുമ്പിന്റെ ആദ്യകാല ഉപയോഗം, തുടക്കത്തിൽ വിരളമായിരുന്നെങ്കിലും, താരതമ്യേന നേരത്തേയാണ്.
അനത്തോളിയയിലെ ( ഹിറ്റൈറ്റുകൾ ) ഇരുമ്പു യുഗത്തിന്റെ തുടക്കത്തിന് രണ്ടോ മൂന്നോ നൂറ്റാണ്ട് കഴിഞ്ഞാണ് ഇത്, അതേ സമയം യൂറോപ്യൻ ( സെൽറ്റ് ) ഇരുമ്പ് യുഗത്തെക്കാൾ ഇതിന് ഇരുന്നൂറോ മുന്നൂറോ വർഷം പഴക്കം കൂടുതൽ ഉണ്ടെന്ന് കരുതപ്പെടുന്നു.
വടക്കേ ഇന്ത്യയിലെ അടുത്തകാലത്തെ ഖനന ഭലങ്ങൾ കാണിക്കുന്നത് ഇരുമ്പ് ഉപയോഗത്തിന് ക്രി.
1800 വരെ പഴക്കമുണ്ട് എന്നാണ്.
ഷാഫറിന്റെ അഭിപ്രായമനുസരിച്ച്, "കറുപ്പും ചുവപ്പും മൺപാത്ര സംസ്കാരത്തിൽ ഉണ്ടായിരുന്ന ഇരുമ്പ് വസ്തുക്കളുടെ രൂപവും ഉപയോഗവും തെക്കുപടിഞ്ഞാറേ ഏഷ്യയിൽ ഉപയോഗിച്ചിരുന്ന ആദ്യകാല ഇരുമ്പ് വസ്തുക്കളിൽ നിന്നും വളരെ വിഭിന്നമാണ്."
ഇതിനെ ചാരനിറപ്പാത്ര സംസ്കാരം പിന്തുടർന്നു.
അവലംബം ↑ ↑ Singh (1979) ↑ Franklin Southworth, Linguistic Archaeology of South Asia (Routledge, 2005), p. 177 ↑ Shaffer, Jim.
1993, Reurbanization: The eastern Punjab and beyond.
In Urban Form and Meaning in South Asia: The Shaping of Cities from Prehistoric to Precolonial Times, ed.
H. Spodek and D.M. Srinivasan.
↑ Shaffer, Jim.
Mathura: A protohistoric Perspective in D.M. Srinivasan (ed.), Mathura, the Cultural Heritage, 1989, pp. 171-180.
cited in Chakrabarti 1992 ↑ Shaffer 1989, cited in Chakrabarti 1992:171 Shaffer, Jim.
ഇതും കാണുക കുരു (ഇന്ത്യ) പുറത്തുനിന്നുള്ള കണ്ണികൾ ഇന്ത്യയിലെ ഇരുമ്പ് ഉപയോഗത്തിന്റെ ഉത്പ്പത്തി: മദ്ധ്യ ഗംഗാ സമതലത്തിൽ നിന്നും കിഴക്കൻ വിന്ധ്യയിൽ നിന്നും പുതിയ തെളിവ് Archived 2021-12-05 at the Wayback Machine .
, രാജേഷ് തിവാരി ( പി.ഡി.എഫ് ) ഇന്ത്യാ ഹെറിറ്റേജ് - കളിമൺപാത്രങ്ങൾ, മൺപാത്രങ്ങൾ
കറുപ്പുചുട്ടി മത്തി ഇംഗ്ലീഷ് വിലാസം https://ml.wikipedia.org/wiki/Sardinella_melanura
കടൽ വാസിയായ ഒരു മൽസ്യമാണ് കറുപ്പുചുട്ടി മത്തി അഥവാ Blackip Sardinella.
( ശാസ്ത്രീയനാമം : Sardinella  melanura ) .
" Sardinella melanura " in ഫിഷ്ബേസ് .
കറുപ്പ്കെട്ടൻ മൊറെ മലിഞ്ഞീൽ ഇംഗ്ലീഷ് വിലാസം https://ml.wikipedia.org/wiki/Gymnothorax_enigmaticus
കടൽ വാസിയായ ഒരു മൽസ്യമാണ് കറുപ്പ്കെട്ടൻ മൊറെ മലിഞ്ഞീൽ അഥവാ Enigmaic moray (Banded moray).
( ശാസ്ത്രീയനാമം : Gymnothorax enigmaticus ) .
കറുപ്പൻ നെന്മണിക്കുരുവി ഇംഗ്ലീഷ് വിലാസം https://ml.wikipedia.org/wiki/Variable_wheatear
കറുപ്പ്ൻ നെന്മണിക്കുരുവിക്ക്  ആംഗലത്തിൽ variable wheatear ,’’’ Eastern Pied Wheatear’’’, ‘’’Pied Chat’’’ എന്നൊക്ക്യാണു പേരുകൾ.
ശാസ്ത്രീയ നാമം ( Oenanthe picata )എന്നാണ്.
ഇവയെ അഫ്ഗാനിസ്ഥാൻ , ഈജിപ്ത് , ഇന്ത്യ , ഇറാൻ , കസാക്കിസ്ഥാൻ , ലെബനൺ നേപ്പാൾ , ഒമാൻ , പാകിസ്താൻ , റഷ്യ , താജിക്കിസ്ഥാൻ , യുണൈറ്റഡ് അറബ് എമിറേറ്റ്സ് , ഉസ്ബെക്കിസ്താൻ എന്നിവിടങ്ങളിൽ കാണുന്നു.
നീളം.20-25 ഗ്രാം തൂക്കം.
വയറും ഗുദവും വാലിന്റെ അടിവശത്തിന്റെ മുക്കാൽ ഭാഗവും വെളുപ്പ്, ബാക്കി മുഴുവൻ കറുപ്പ്.
ഓക്സ് ഐ ഡെയ്സി ഇംഗ്ലീഷ് വിലാസം https://ml.wikipedia.org/wiki/Leucanthemum_vulgare
ആസ്റ്റ്രേസീ സസ്യകുടുംബത്തിൽപ്പെടുന്ന ഒരിനം ചെടിയാണ് ഓക്സ് ഐ ഡെയ്സി .
ശാസ്ത്രനാമം: Leucanthemum vulgare.
യൂറോപ്പാണ് ജന്മദേശം.
ഏഷ്യയിലും കാണപ്പെടുന്നു.
ഇന്ത്യയിൽ മിക്കയിടത്തും ഉദ്യാനസസ്യമായി ഇതിനെ വളർത്തുന്നുണ്ട്.
ചില രാജ്യങ്ങളിൽ ഇതിനെ ഒരു അധിനിവേശസസ്യമായും കരുതുന്നുണ്ട്.
ഓക്സ്ഐ ഡെയ്സി കാന്തല്ലൂരിൽ അവലംബം പുറത്തേക്കുള്ള കണ്ണികൾ Media related to Leucanthemum vulgare at Wikimedia Commons Leucanthemum vulgare എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ഓക്സ്നാർഡ്
ഓക്സ്നാർഡ് , അമേരിക്കൻ ഐക്യനാടുകളിൽ തെക്കൻ കാലിഫോർണിയ തീരത്ത് സ്ഥിതി ചെയ്യുന്ന ഒരു നഗരമാണ്.
കാലിഫോർണിയ സംസ്ഥാനത്തെ ഏറ്റവും ജനസംഖ്യയുള്ള 19 ആമത്തെ നഗരവും വെഞ്ചുറ കൗണ്ടിയിലെ ഏറ്റവും ജനസംഖ്യയുള്ള നഗരവുമാണിത്.
ലോസ് ഏഞ്ചലസ് നഗരകേന്ദ്രത്തിൽനിന്ന് ഏകദേശം 60 മൈൽ പടിഞ്ഞാറായി സ്ഥിതി ചെയ്യുന്ന ഈ നഗരം ഗ്രേറ്റർ ലോസ് ആഞ്ചലസ് പ്രദേശത്തിന്റെ ഭാഗമാണ്.
2017 ലെ കണക്കുകൾപ്രകാരം ഈ നഗരത്തിലെ ആകെ ജനസംഖ്യ 207,906 ആയിരുന്നു.
ഓക്സ്നാർഡ്-തൌസൻറ് ഓക്സ്-വെഞ്ചുറ, സിഎ മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയയിലെ ഏറ്റവും ജനസാന്ദ്രതയുള്ള നഗരമായ ഇത് അമേരിക്കയിലെ ഏറ്റവും സമ്പന്നമായ പ്രദേശങ്ങളിലൊന്നാണ്.
ശരാശരി ദേശീയ വരുമാനത്തിന്റെ മുകളിലാണ് ഇവിടുത്തെ നിവാസികളുടെ വരുമാനം.
1903 ൽ സംയോജിപ്പിക്കപ്പെട്ട ഈ നഗരം ഫലഭൂയിഷ്ഠമായ ഓക്സ്നാർഡ് സമതലത്തിൻറെ പടിഞ്ഞാറൻ വിളുമ്പിൽ, സ്ട്രോബെറി , ലിമ ബീൻസ് കാർഷികകേന്ദ്രത്തിനു സമീപത്തായി സ്ഥിതിചെയ്യുന്നു.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ Sauter, Michael B. ; Hess, Alexander E.M.; Weigley, Sam "America's Richest Cities: 24/7 Wall St." Huffington Post : Business.
07 October 2012.
This article refers to the entire Oxnard-Thousand Oaks-Ventura, CA Metropolitan Statistical Area .
ഓക്സിബുപ്രോകൈൻ ഇംഗ്ലീഷ് വിലാസം https://ml.wikipedia.org/wiki/Oxybuprocaine
ബെനോക്സിനേറ്റ് അല്ലെങ്കിൽ ബി‌എൻ‌എക്സ് എന്നും അറിയപ്പെടുന്ന ഓക്സിബുപ്രോകൈൻ ( ഐ‌എൻ‌എൻ ) നേത്രരോഗശാസ്ത്രത്തിലും ഓട്ടോളറിംഗോളജിയിലും ഉപയോഗിക്കുന്ന എസ്റ്റർ തരത്തിലുള്ള ലോക്കൽ അനസ്തെറ്റിക് ആണ്.
നൊവാർട്ടിസ്, നോക്സിൻ അല്ലെങ്കിൽ നോവെസിൻ എന്ന ബ്രാൻഡ് നാമങ്ങളിൽ ഓക്സിബുപ്രോകെയ്ൻ വിൽക്കുന്നു.
ഇതിന്റെ ഗർഭാവസ്ഥയിലും മുലയൂട്ടുന്നവരിലും ഉള്ള സുരക്ഷ വ്യക്തമാക്കിയിട്ടില്ല.
ഉപയോഗങ്ങൾ ഒഫ്താൽമോളജിയിൽ കണ്ണിന്റെ ഉപരിതലത്തിലെ പാളികളായ കോർണിയ , കൺജങ്റ്റൈവ എന്നിവ മരവിപ്പിക്കുന്നതിന് ഉപയോഗിക്കുന്നു: ഒരു കോൺ‌ടാക്റ്റ് / അപ്ലനേഷൻ ടോണോമെട്രി ചെയ്യുന്നതിനായി ചെറിയ ശസ്ത്രക്രിയകൾക്കായി കോർണിയയുടെ അല്ലെങ്കിൽ കൺജങ്ക്റ്റിവയുടെ മുകളിലെ പാളിയിൽ നിന്ന് ചെറിയ അന്യ വസ്തുക്കളെ നീക്കംചെയ്യുന്നതിനായി ഓട്ടോലറിംഗോളജിയിൽ രോഗനിർണയ ആവശ്യങ്ങൾക്കും ചെറിയ ശസ്ത്രക്രിയകൾക്കുമായി മൂക്കിലെയും ശ്വാസനാളത്തിലെയും മ്യൂക്കസ് മെംബ്രേൻ മരവിപ്പിക്കുന്നതിനായി ബ്രോങ്കിയിലെ മ്യൂക്കസ് മെംബ്രേൻ മരവിപ്പിക്കുന്നതിനായി ഉപയോഗിക്കുന്നു.
(ഉദാഹരണം ബ്രോങ്കോസ്കോപ്പി) അന്നനാളം (ഉദാഹരണം ഇൻ‌ബ്യൂബേഷനിലെ ഉപയോഗം) ഫാർമക്കോകൈനറ്റിക്സ്
പെർഫ്യൂഷന് അനുസരിച്ച്, അനസ്തേഷ്യ 30 - 50 സെക്കന്റുകൾക്കുള്ളിൽ ആരംഭിച്ച് ഏകദേശം 10 മുതൽ 30 മിനിറ്റ് വരെ നീണ്ടുനിൽക്കുന്നു.
രക്തത്തിലെ പ്ലാസ്മയിലെയും കരളിലെയും എസ്റ്റെറസുകളാണ് മരുന്ന് മെറ്റബൊളൈസ് ചെയ്യുന്നത്.
അമിതമായി ഉപയോഗിക്കുമ്പോൾ, കണ്ണിലും മ്യൂക്കസ് മെംബ്രേനിലും ഉപയോഗിക്കുന്ന മറ്റേതൊരു ടോപ്പിക് അനസ്തെറ്റിക് (ഉദാഹരണത്തിന് ടെട്രാകൈൻ, പ്രോക്സിമെറ്റാകൈൻ, പ്രൊപാരകെയ്ൻ എന്നിവ) മരുന്നുകളിലും എന്നപോലെ ഓക്സിബുപ്രോകെയ്നും ഇറിറ്റേഷൻ ഹൈപ്പർസെൻസിറ്റിവിറ്റി, അനാഫൈലക്സിസ്, മാറ്റാനാവാത്ത കോർണിയ കേടുപാടുകൾ കോർണിയയുടെ പൂർണ്ണ നാശം എന്നിവയ്ക്ക് കാരണമാകും.
(അമിതമായ ഉപയോഗം എന്നതുകൊണ്ട് അർത്ഥമാക്കുന്നത് നിരവധി ദിവസങ്ങളിൽ അല്ലെങ്കിൽ ആഴ്ചകളിൽ ദിവസത്തിൽ പല തവണയുള്ള ഉപയോഗമാണ്.) ഇടപെടലുകൾ
വെള്ളി , മെർക്കുറി ലവണങ്ങൾ, ക്ഷാരം എന്നിവയുമായി ഓക്സിബുപ്രോകെയ്ൻ പൊരുത്തപ്പെടുന്നില്ല.
അതുപോലെ ഇത് സൾഫോണമൈഡുകളുടെ ആന്റിമൈക്രോബയൽ പ്രവർത്തനത്തെ കുറയ്ക്കുന്നു.
ഇതും കാണുക ടോപ്പിക്കൽ അനസ്തെറ്റിക് അവലംബം
ഓക്സീകരണം ഇംഗ്ലീഷ് വിലാസം https://ml.wikipedia.org/wiki/Oxidation
ഒരു രാസപ്രവർത്തനത്തിൽ ഇലക്ട്രോണിനെ വിട്ടുകൊടുക്കുന്നതാണ് ഓക്സീകരണം (oxidation).
ഇലക്ട്രോൺ സ്വീകരിക്കുന്ന പ്രവർത്തനമാണ് നിരോക്‌സീകരണം .
ഓക്സീകരണം നടത്തുന്നവ ഓക്സീകാരികൾ എന്നറിയപ്പെടുന്നു.
ഓക്സീകരണത്തിന് വിധേയമാവുന്നവ നിരോക്സീകാരികൾ (Reduction Agent) എന്നറിയപ്പെടുന്നു.
മഗ്നീഷ്യം ക്ലോറൈഡുണ്ടാകുന്ന രാസപ്രവർത്തനത്തിൽ മഗ്നീഷ്യം, ക്ലോറിന് ഇലക്ട്രോൺ വിട്ടുകൊടുത്ത് ക്ലോറിനെ നിരോക്‌സീകരിക്കുന്നു.
ഇതിനാൽ തന്നെ ഈ രാസപ്രവർത്തനത്തിൽ മഗ്നീഷ്യം നിരോക്‌സീകാരിയായും ക്ലോറിൻ ഇലക്ട്രോൺ സ്വീകരിക്കുന്നതിനാൽ ഓക്‌സീകാരിയായും പരിഗണിക്കുന്നു.
മറ്റൊരുവിധത്തിൽ പറഞ്ഞാൽ ഓക്‌സിഡേഷൻ നമ്പർ കൂട്ടുന്ന പ്രവർത്തനമാണ് ഓക്‌സീകരണം.
ഓക്‌സിഡേഷൻ നമ്പർ കുറയുന്ന പ്രവർത്തനമാണ് നിരോക്‌സീകരണം.
രാസപ്രവർത്തനത്തിൽ ഏതു ഭാഗത്താണോ ഓക്‌സിഡേഷൻ നമ്പർ കുറയുന്നത് ആ തന്മാത്രയായിരിക്കും ഓക്‌സീകാരി.
ഓക്‌സിഡേഷൻ നമ്പർ കൂടുന്ന തന്മാത്ര ഏതു ഭാഗത്താണോ ആ തന്മാത്രയായിരിക്കും നിരോക്‌സീകാരി.
രാസപ്രവർത്തനം നടക്കുന്ന ഒരു സംയുക്തത്തിലെ ഘടക മൂലകങ്ങളുടെ ഓക്‌സീകരണാവസ്ഥയെ സൂചിപ്പിക്കുന്ന സംഖ്യയാണ് ഓക്‌സിഡേഷൻ നമ്പർ.
ഓക്‌സീകരണം,നിരോക്‌സീകരണം എന്നീ പ്രവർത്തനങ്ങൾ ഒരുമിച്ച് നടക്കുന്നതിനാൽ ഇത്തരം രാസപ്രവർത്തനങ്ങളെ റിഡോക്‌സ് പ്രവർത്തനം എന്നു വിളിക്കാം.
ഓക്സിയ യെസോയെൻസിസ് ഇംഗ്ലീഷ് വിലാസം https://ml.wikipedia.org/wiki/Oxya_yezoensis
ജാപ്പനീസ് ഭാഷയിൽ കോബെയ്ൻ-ഇനാഗോ എന്ന് പരാമർശിക്കുന്ന ജപ്പാൻ സ്വദേശിയായ നെൽവയലിൽ കാണപ്പെടുന്ന പുൽച്ചാടിയാണ് ഓക്സിയ യെസോയെൻസിസ് .
ഇത് ഒരു ജനപ്രിയ ഭക്ഷ്യപ്രാണിയാണ് .
സോയ സോസ്, പഞ്ചസാര, മധുരമുള്ള വീഞ്ഞ് എന്നിവ ഉപയോഗിച്ച് ഇത് പാകം ചെയ്യുന്നു.
ഓക്സെറ ഇംഗ്ലീഷ് വിലാസം https://ml.wikipedia.org/wiki/Oxera
പടിഞ്ഞാറൻ പസഫിക്കിലെ വാനുവാടു , ന്യൂ കാലിഡോണിയ എന്നിവിടങ്ങളിൽ നിന്നുള്ള ലാമിയേസി കുടുംബത്തിലെ പൂച്ചെടികളുടെ ഒരു ജനുസ്സാണ് ഓക്സെറ .
അഞ്ച് അനൗപചാരിക സ്പീഷീസ് ഗ്രൂപ്പുകളിലായി ഓക്സെറ ജനുസ്സിൽ ഇരുപത്തിയൊന്ന് ഇനങ്ങളെ അംഗീകരിച്ചിട്ടുണ്ട്: baladica group Oxera baladica Vieill.
Oxera sessilifolia Dubard Oxera subverticillata Vieill.
Oxera vanuatuensis de Kok – Vanuatu robusta group Oxera coriacea Dubard Oxera coronata de Kok Oxera palmatinervia Dubard Oxera robusta Vieill.
pulchella group Oxera balansae Dubard – Grande Terre, Île des Pins, Lifou Oxera brevicalyx (Moldenke) de Kok Oxera crassifolia Virot Oxera morierei Vieill.
Oxera pulchella Labill.
sulfurea group Oxera gmelinoides S. Moore Oxera microcalyx Guillaumin Oxera rugosa Guillaumin Oxera sulfurea Dubard – Grand Terre, Île des Pins, Lifou, Maré macrocalyx group Oxera glandulosa Vieill.
– New Caledonia, Île des Pins Oxera neriifolia (Montrouz.) Beauvis.
Oxera macrocalyx Dubard Oxera oreophila Guillaumin കുറിപ്പുകൾ അവലംബം
ഓക്സൈഡ്
രാസസൂത്രത്തിൽ , ഓക്സിജന്റെ കുറഞ്ഞത് ഒരു ആറ്റവും മറ്റേതെങ്കിലും ഒരു മൂലകമെങ്കിലുമുള്ള രാസസംയുക്തത്തെയാണ് ഓക്സൈഡ് അല്ലെങ്കിൽ ഓക്സൈഡുകൾ (Oxide‌) / ˈ ɒ k s aɪ d / / ˈ ɒ k s aɪ d / എന്നു വിളിക്കുന്നത്.
ഓക്സൈഡ് എന്നു പറഞ്ഞാൽത്തന്നെ ഓക്സിജന്റെ ഡൈആനയോൺ ആണ്, അതായത് ഒരു O 2– ആറ്റം.
സാധാരണയ്ക്ക് ലോഹ ഓക്സിഡുകളിൽ ഓക്സിഡേഷൻ നില −2 ഉള്ള ഓക്സിജന്റെ ഒരു ആനയോൺ ആവും ഉണ്ടാവുക.
ഭൂവൽക്കത്തിലെ ഖരരൂപം മിക്കതും ജലത്തിന്റെയോ വായുവിന്റെയോ സാന്നിധ്യത്തിൽ ഓക്സിജൻ മറ്റുമൂലകങ്ങളുമായി പ്രവർത്തിച്ച് ഉണ്ടാകുന്ന ഖരഓക്സൈഡുകളാണ്.
ഹൈഡ്രോകാർബൺ കത്തുമ്പോഴാണ് രണ്ടു പ്രമുഖ കാർബൺ ഓക്സൈഡുകളായ കാർബൺ മോണോക്സൈഡും കാർബൺ ഡയോക്സൈഡും ഉണ്ടാവുന്നത്.
ശുദ്ധരൂപത്തിൽ സ്ഥിതിചെയ്യുന്ന മൂലകങ്ങൾ പോലും അവയുടെ പുറത്ത് ഒരു ഓക്സൈഡ് പാടയിൽ പൊതിഞ്ഞാവും ഉണ്ടാവുക.
ഉദാഹരണത്തിന് അലൂമിനിയത്തെപ്പൊതിഞ്ഞ് അലൂമിനിയം ഓക്സൈഡിന്റെ (Al 2 O 3 ) ഒരു നേരിയ പാട ഉണ്ടാവും, ഇതാണ് കൂടുതൽ നാശനത്തിൽ നിന്നും അലൂമിനിയത്തെ തടയുന്നത്.
പലമൂലകങ്ങളും ഒന്നിലധികം ഓക്സൈഡ് രീതിയിൽ കാണാറുണ്ട്.
ഓരോന്നിലും ഓക്സിജന്റെയും ആ മൂലകങ്ങളുടെയും എണ്ണം വ്യത്യാസപ്പെട്ടിരിക്കും..
In some cases these are distinguished by specifying the number of atoms as in carbon monoxide and carbon dioxide, and in other cases by specifying the element's oxidation number, as in iron(II) oxide and iron(III) oxide.
Certain elements can form many different oxides, such as those of nitrogen.
രൂപപ്പെടൽ Oxides, such as iron(III) oxide or rust, which consists of hydrated iron(III) oxides Fe 2 O 3 · n H 2 O and iron(III) oxide-hydroxide (FeO(OH), Fe(OH) 3 ), form when oxygen combines with other elements ഘടന ലോഹങ്ങളുടെ ഓക്സൈഡുകൾ തന്മാത്രാ ഓക്സൈഡുകൾ Some important gaseous oxides Carbon dioxide is the main product of fossil fuel combustion.
Carbon monoxide is the product of the incomplete combustion of carbon-based fuels and precursor to many useful chemicals.
Nitrogen dioxide is a problematic pollutant from internal combustion engines.
Sulfur dioxide, the principal oxide of sulfur, is emitted from volcanoes.
Nitrous oxide ("laughing gas") is a potent greenhouse gas produced by soil bacteria.
റിഡക്ഷൻ കാർബൺ ഉപയോഗിച്ചുള്ള റിഡക്ഷൻ ചൂടാക്കിയുള്ള റിഡക്ഷൻ സ്ഥാനമാറ്റത്തിൽക്കൂടിയുള്ള റിഡക്ഷൻ ഹൈഡ്രജൻ ഉപയോഗിച്ചുകൊണ്ടുള്ള റിഡക്ഷൻ വൈദ്യുതി ഉപയോഗിച്ചുള്ള റിഡക്ഷൻ Hydrolysis and dissolution Reductive dissolution നാമകരണങ്ങളും രാസസൂത്രങ്ങളും ഓക്സിഡുകളുടെ ഉദാഹരണങ്ങൾ
The following table gives examples of commonly encountered oxides.
Only a few representatives are given, as the number of polyatomic ions encountered in practice is very large.
Name Formula Found/Usage Water (hydrogen oxide) H
2 O Common solvent , Required by carbon-based life Nitrous oxide N
2 O Laughing gas , anesthetic (used in a combination with diatomic oxygen (O 2 ) to make Nitrous oxide and oxygen anesthesia), produced by Nitrogen-fixing bacteria , Nitrous, oxidizing agent in rocketry, aerosol propellant, recreational drug, greenhouse gas.
Other nitrogen oxides such as NO
2 NO 2 ( Nitrogen dioxide ), NO(Nitrogen oxide), N 2 O 3 N 2 O 3 (Dinitrogen trioxide) and N 2 O 4 N 2 O 4 (Dinitrogen tetroxide) exist, particularly in areas with notable air pollution .
They are also strong oxidisers, can add Nitric acid to Acid rain , and are harmful to health.
Silicon dioxide SiO
2 SiO 2 Sand , quartz Iron(II,III) oxide Fe
3 O 4 Fe 3 O 4 Iron Ore, Rust, along with iron(III) oxide (Fe
2 O 3 Fe 2 O 3 ) Aluminium oxide Al
2 O 3 Al 2 O 3 Aluminium Ore , Alumina , Corundum, Ruby (Corundum with impurities of Chromium ).
Zinc oxide ZnO Required for vulcanization of rubber , additive to concrete , sunscreen, skin care lotions, antibacterial and antifungal properties, food additive, white pigment.
Carbon dioxide CO
2 CO 2 Constituent of the atmosphere of Earth, the most abundant and important greenhouse gas, used by plants in photosynthesis to make sugars, product of biological processes such as respiration and chemical reactions such as combustion and chemical decomposition of carbonates.
CO or Carbon monoxide exists as a product of incomplete combustion and is a highly toxic gas.
Calcium oxide CaO Quicklime (used in construction to make mortar and concrete ), used in self-heating cans due to exothermic reaction with water to produce Calcium hydroxide, possible ingredient in Greek fire and produces limelight when heated over 2,400 °Celsius.
ഇവയും കാണുക Other oxygen ions ozonide , O 3 − , superoxide , O 2 − , peroxide , O 2 2− and dioxygenyl , O 2 + .
Suboxide Oxohalide Oxyanion Complex oxide See Category:Oxides for a list of oxides.
Salt അവലംബം
ഓക്സിലോഫ്രിൻ ഇംഗ്ലീഷ് വിലാസം https://ml.wikipedia.org/wiki/Oxilofrine
നിരോധിത മരുന്നുകളുടെ പട്ടികയിൽ പെടുത്തിയ ഒരു മരുന്നാണ് ഓക്സിലോഫ്രിൻ (മീതൈൽസൈനെഫ്രീൻ ഹൈഡ്രോക്സി എഫ്രീൻ ഓക്സിഎഫ്രീൻ methylsynephrine, 4-HMP).
കുറഞ്ഞ രക്തസമ്മർദത്തിനുള്ള ചികിത്സക്ക് ഉപയോഗിക്കുന്ന ഈ മരുന്നിന് ശരീരത്തിൽ "അഡ്രിനാലിൻ" എന്ന ഹോർമോണിന്റെ ഉൽപ്പാദനം പെട്ടെന്ന് ഉയർത്താൻ കഴിയും.
ഇതുവഴി ഹൃദയമിടിപ്പ്, രക്തത്തിലെ ഓക്സിജന്റെ അളവ് എന്നിവ വർധിക്കും.
ഉയർന്ന കായികശേഷി ലഭിക്കുന്നതിനാൽയി കായികതാരങ്ങൾ ഇതുപയോഗിക്കുന്നതിനായി കണ്ടെത്തിയതിനെത്തുടർന്ന് വേൾഡ് ആൻഡ് ഡോപ്പിങ് ഏജൻസി (ഡബ്ല്യു.എ.ഡി.എ) ഇതിനെ നിരോധിത മരുന്നുകളുടെ പട്ടികയിൽ പെടുത്തിയിട്ടുണ്ട്.
ചില ആഹാരപദാർത്ഥങ്ങളിൽ അടങ്ങിയിരിക്കുന്ന ഒരു ഘടകമാണ് ഇത്.
അവലംബം ↑ {{ cite book }} : | access-date= requires | url= ( help ) ↑ ↑
ഓക്സിലറി നഴ്‌സ് മിഡ്‌വൈഫ് ഇംഗ്ലീഷ് വിലാസം https://ml.wikipedia.org/wiki/Auxiliary_nurse_midwife
ഓക്സിലറി നഴ്‌സ് മിഡ്‌വൈഫ് അല്ലെങ്കിൽ സാധാരണയായി എഎൻഎം എന്നറിയപ്പെടുന്ന നഴ്സുമാർ, ഇന്ത്യയിലെ ഒരു ഗ്രാമതല വനിതാ ആരോഗ്യ പ്രവർത്തകർ ആണ്.
സമൂഹത്തെയും ആരോഗ്യ സേവനങ്ങളെയും ബന്ധിപ്പിക്കുന്ന ആദ്യ തലത്തിലുള്ള ആരോഗ്യ പ്രവർത്തകരായി അവർ അറിയപ്പെടുന്നു.
കേരളത്തിൽ ജൂനിയർ പബ്ലിക് ഹെൽത്ത്‌ നഴ്സ് എന്നും ഇവർ അറിയപ്പെടുന്നു.
ഹെൽത്ത് ഓർഗനൈസേഷൻ പിരമിഡിലെ ഗ്രാസ് റൂട്ട് വർക്കർമാരായാണ് എഎൻഎംമാരെ കണക്കാക്കുന്നത്.
ഗ്രാമീണ സമൂഹങ്ങൾക്ക് സുരക്ഷിതവും ഫലപ്രദവുമായ പരിചരണം നൽകുന്നതിന് അവരുടെ സേവനങ്ങൾ പ്രധാനമായി കണക്കാക്കപ്പെടുന്നു.
ദേശീയ ആരോഗ്യ പരിപാടികളുടെ ലക്ഷ്യങ്ങൾ കൈവരിക്കാൻ ഇവർ കമ്മ്യൂണിറ്റികളെ സഹായിച്ചേക്കാം.
1966-ൽ മുഖർജി കമ്മിറ്റി ലക്ഷ്യങ്ങളുടെയും പ്രോത്സാഹനങ്ങളുടെയും ഒരു സംവിധാനം നിർദേശിക്കുകയും ആരോഗ്യ പരിപാടികൾ ജനകീയമാക്കുന്നതിനുള്ള ഏജന്റുമാരായി എഎൻഎംമാരെയും മറ്റ് ഗ്രാമതല തൊഴിലാളികളെയും തിരിച്ചറിയുകയും ചെയ്തു.
1950 കളിലും 1960 കളിലും, എഎൻഎം മാരുടെ പരിശീലനം പ്രധാനമായും മിഡ്‌വൈഫറി , അമ്മയുടെയും കുട്ടികളുടെയും ആരോഗ്യം എന്നിവയിൽ ശ്രദ്ധ കേന്ദ്രീകരിച്ചു.
1973-ൽ, ഇന്ത്യാ ഗവൺമെന്റിന്റെ കർത്താർ സിംഗ് കമ്മിറ്റി ആരോഗ്യ സേവനങ്ങളുടെ പ്രവർത്തനങ്ങൾ സംയോജിപ്പിക്കുകയും എഎൻഎം മാരുടെ റോളിൽ മാറ്റം വരുത്തുകയും ചെയ്തു.
10,000-12,000 പേർക്ക് 1 എഎൻഎം ഉണ്ടായിരിക്കണമെന്ന് സമിതി ശുപാർശ ചെയ്തു.
1975-ൽ ശ്രീവാസ്തവ കമ്മിറ്റി എഎൻഎമ്മിന്റെ റോൾ വിപുലീകരിക്കാൻ ശുപാർശ ചെയ്തു.
ശുപാർശ ചെയ്യപ്പെട്ട വിപുലീകരണത്തിൽ ഒരു മൾട്ടി പർപ്പസ് ഹെൽത്ത് വർക്കർ എന്ന നിലയിൽ എഎൻഎമ്മിന്റെ പങ്ക് ഉൾപ്പെടുന്നു.
പ്രസവ ശുശ്രൂഷയ്‌ക്കൊപ്പം, കുട്ടികളുടെ ആരോഗ്യവും (പ്രതിരോധ കുത്തിവയ്പ്പ്), ഗ്രാമീണരുടെ പ്രാഥമിക രോഗചികിത്സാ പരിചരണവും എഎൻഎമ്മിന്റെ പ്രവർത്തനങ്ങളിൽ ഉൾപ്പെടുത്തണമെന്ന് കമ്മിറ്റി ശുപാർശ ചെയ്തു.
ഇന്ത്യൻ നഴ്‌സിംഗ് കൗൺസിൽ (INC) കമ്മിറ്റിയുടെ ശുപാർശകൾ അംഗീകരിച്ച് 1977-ൽ ഇവ സിലബസിൽ ഉൾപ്പെടുത്തി.
ഈ തീരുമാനം എഎൻഎമ്മിന്റെ പരിശീലന കാലയളവ് 24 മാസത്തിൽ നിന്ന് 18 മാസമായി കുറച്ചു.
1986-ൽ ദേശീയ വിദ്യാഭ്യാസ നയം എഎൻഎം പ്രോഗ്രാമിന് തൊഴിലധിഷ്ഠിത വിദ്യാഭ്യാസ പദവി നൽകി.
ഈ തീരുമാനത്തെത്തുടർന്ന്, INC അതിന്റെ നയം വീണ്ടും അവലോകനം ചെയ്യുകയും ആരോഗ്യ കുടുംബക്ഷേമ മന്ത്രാലയം എഎൻഎം കോഴ്‌സ് +2 ലെവലിൽ (പത്താം ക്ലാസ്/ഹയർ സെക്കൻഡറി തലത്തിന് ശേഷം) തൊഴിലധിഷ്ഠിതമാക്കാൻ ശുപാർശ ചെയ്യുകയും ചെയ്തു.
എന്നിരുന്നാലും, ഇന്ത്യയിലെ ഏതാനും സംസ്ഥാനങ്ങൾ മാത്രമാണ് ഹയർസെക്കൻഡറി സ്കൂൾ വിദ്യാഭ്യാസത്തിൽ എഎൻഎം കോഴ്‌സ് ഒരു തൊഴിലധിഷ്ഠിത കോഴ്‌സാക്കിയത്.
INC യുടെ ഏറ്റവും പുതിയ മാർഗ്ഗനിർദ്ദേശങ്ങൾ അനുസരിച്ച്, ഒരു എഎൻഎം കോഴ്‌സിലേക്കുള്ള പ്രവേശനത്തിനുള്ള ഏറ്റവും കുറഞ്ഞ പ്രായം 17 വയസും പരമാവധി പ്രായപരിധി 35 വയസും ആയിരിക്കണം.
2005-ൽ, ദേശീയ ഗ്രാമീണ ആരോഗ്യ ദൗത്യം (NRHM) ആരംഭിച്ചു, ഇത് ഗ്രാമങ്ങളിൽ പ്രാഥമിക ആരോഗ്യ പരിരക്ഷ മെച്ചപ്പെടുത്തുന്നതിൽ ശ്രദ്ധ കേന്ദ്രീകരിക്കുകയും ആരോഗ്യ സേവനങ്ങളും സമൂഹവും തമ്മിലുള്ള ഒരു കണ്ണി എന്ന നിലയിൽ എഎൻഎം ന്റെ പ്രാധാന്യം വർധിപ്പിക്കുകയും ചെയ്തു.
എഎൻഎമ്മിന്റെ പങ്ക്
ആരോഗ്യ ഉപകേന്ദ്രങ്ങളിലാണ് എഎൻഎമ്മുകൾ പ്രവർത്തിക്കുന്നത്.
സമൂഹത്തിന് പ്രാഥമിക ആരോഗ്യ പരിരക്ഷ നൽകുന്ന ഒരു ചെറിയ ഗ്രാമതല സ്ഥാപനമാണ് ഉപകേന്ദ്രം.
പ്രൈമറി ഹെൽത്ത് സെന്ററിന്റെ (പിഎച്ച്സി) കീഴിലാണ് ഉപകേന്ദ്രം പ്രവർത്തിക്കുന്നത്.
ഓരോ പിഎച്ച്‌സിയിലും സാധാരണയായി ആറോളം ഉപകേന്ദ്രങ്ങളുണ്ട്.
2005-ൽ എൻആർഎച്ച്എം ആരംഭിക്കുന്നതിന് മുമ്പ് ഒരു സബ്സെന്ററിന് ഒരു എഎൻഎം എന്ന നിലയിലായിരുന്നു.
ഒരു ഗ്രാമത്തിന്റെ ആരോഗ്യ സംരക്ഷണ ആവശ്യങ്ങൾ നിറവേറ്റാൻ ഒരു എഎൻഎം പര്യാപ്തമല്ലെന്ന് പിന്നീട് കണ്ടെത്തി.
2005-ൽ NRHM ഓരോ ഉപകേന്ദ്രത്തിനും രണ്ട് എഎൻഎം-മാരെ (ഒരു സ്ഥിരവും ഒരു കരാറും) അനുവദിച്ചു.
ഉത്തരവാദിത്തം വർധിപ്പിക്കാൻ പ്രാദേശിക വില്ലേജിൽ നിന്നാണ് സാധാരണയായി എഎൻഎമ്മിനെ തിരഞ്ഞെടുക്കുന്നത്.
2010-ലെ റൂറൽ ഹെൽത്ത് സ്റ്റാറ്റിസ്റ്റിക്സ് ബുള്ളറ്റിൻ അനുസരിച്ച്, ഇന്ത്യയിൽ 147,069 ഉപകേന്ദ്രങ്ങൾ പ്രവർത്തിക്കുന്നുണ്ടായിരുന്നു, അത് 2014 മാർച്ചിൽ 152,326 ആയി ഉയർത്തി.
സമീപകാല മാനദണ്ഡങ്ങൾ അനുസരിച്ച്, 5,000 ജനസംഖ്യയ്ക്ക് ഒരു ഉപകേന്ദ്രം ഉണ്ടായിരിക്കണം, അതേസമയം ആദിവാസി, മലയോര മേഖലയിലെ ഓരോ ഉപകേന്ദ്രത്തിനും അനുവദിച്ചിരിക്കുന്നത് 3,000 ജനസംഖ്യയാണ്.
NRHM-ന് കീഴിൽ, ഓരോ ഉപകേന്ദ്രത്തിനും ചെലവിനായി 10,000 രൂപ അൺടൈഡ് ഫണ്ട് ലഭിക്കും.
അത്തരം ഫണ്ടുകൾ ലഭിക്കുന്നതിന് എഎൻഎമ്മിന് ഗ്രാമത്തിലെ സർപഞ്ചുമായി (തലവൻ) ജോയിന്റ് ബാങ്ക് അക്കൗണ്ട് ഉണ്ട്.
സബ്‌സെന്ററിലേയ്‌ക്ക് ആവശ്യമായ രക്തസമ്മർദ്ദ ഉപകരണങ്ങൾ, തൂക്ക യന്ത്രം, തുലാസുകൾ, ശുചീകരണം എന്നിവയ്‌ക്ക് ആവശ്യമായ സാധനങ്ങൾ വാങ്ങുന്നതിന് എഎൻഎം കൾ അൺടൈഡ് ഫണ്ട് ഉപയോഗിക്കുന്നു.
NRHM വഴി അൺടൈഡ് ഫണ്ട് അനുവദിച്ചതിനുശേഷം സബ് സെന്റർ തലത്തിൽ ഡെലിവറി നിരക്ക് വർദ്ധിപ്പിച്ചു.
എഎൻഎമ്മുകൾ വിവിധോദ്ദേശ്യ ആരോഗ്യ പ്രവർത്തകരായിരിക്കുമെന്ന് പ്രതീക്ഷിക്കുന്നു.
കുടുംബാസൂത്രണ സേവനങ്ങൾക്കൊപ്പം മാതൃ-ശിശു ആരോഗ്യം, ആരോഗ്യ-പോഷകാഹാര വിദ്യാഭ്യാസം, പരിസ്ഥിതി ശുചിത്വം നിലനിർത്തുന്നതിനുള്ള ശ്രമങ്ങൾ, സാംക്രമിക രോഗങ്ങളുടെ നിയന്ത്രണത്തിനുള്ള പ്രതിരോധ കുത്തിവയ്പ്പ്, ചെറിയ പരിക്കുകൾക്കുള്ള ചികിത്സ, അടിയന്തര ഘട്ടങ്ങളിലും ദുരന്തങ്ങളിലും പ്രഥമശുശ്രൂഷ എന്നിവ എഎൻഎം-മായി ബന്ധപ്പെട്ട ജോലികളിൽ ഉൾപ്പെടുന്നു.
മലയോര, ആദിവാസി മേഖലകൾ പോലുള്ള വിദൂര പ്രദേശങ്ങളിൽ, ഗതാഗത സൗകര്യം കുറവായിരിക്കാൻ സാധ്യതയുള്ളതിനാൽ, സ്ത്രീകൾക്ക് ഹോം ഡെലിവറി നടത്താൻ എഎൻഎമ്മുകൾ ആവശ്യമാണ്.
ആഷയുമായുള്ള ബന്ധം
അക്രഡിറ്റഡ് സോഷ്യൽ ഹെൽത്ത് ആക്ടിവിസ്റ്റ് (ആശ) ഒരു കമ്മ്യൂണിറ്റി ഹെൽത്ത് വർക്കറാണ്.
ഉപകേന്ദ്രത്തിന്റെ പരിധിയിൽ വരുന്ന പ്രദേശത്തെ ആശ്രയിച്ച്, ഓരോ എഎൻഎമ്മിനും നാലോ അഞ്ചോ ആശമാരുടെ പിന്തുണയുണ്ട്.
കഴിഞ്ഞ ആഴ്‌ചയിലോ രണ്ടാഴ്‌ചയിലോ ചെയ്‌ത ജോലികൾ അവലോകനം ചെയ്യാൻ എഎൻഎംമാർ ആശാമാരുമായി ആഴ്‌ചയിലോ രണ്ടാഴ്‌ചയിലോ കൂടിക്കാഴ്ച നടത്തണം.
ആരോഗ്യ പരിപാലനത്തിന്റെ വശങ്ങളിൽ എഎൻഎംമാർ ആശമാരെ നയിക്കുന്നു.
അംഗൻവാടി വർക്കറുടെ (AWW) കൂടെ, എഎൻഎം ആശമാരുടെ പരിശീലനത്തിനുള്ള റിസോഴ്സ് പേഴ്സണായി പ്രവർത്തിക്കുന്നു.
സ്ഥാപനത്തിലേക്ക് ഗുണഭോക്താക്കളെ കൊണ്ടുവരാൻ എഎൻഎം ആശമാരെ പ്രേരിപ്പിക്കുന്നു.
ആശമാർ ഗർഭിണികളെ പരിശോധനകൾക്കായി എഎൻഎമ്മിന്റെ അടുത്തേക്ക് കൊണ്ടുവരുന്നു.
കുടുംബാസൂത്രണത്തെക്കുറിച്ചുള്ള കൗൺസിലിംഗിനായി അവർ വിവാഹിതരായ ദമ്പതികളെ എഎൻഎമ്മിന്റെ അടുത്തേക്ക് കൊണ്ടുവരുന്നു.
എഎൻഎം നടത്തുന്ന പ്രതിരോധ കുത്തിവയ്പ്പുകളിലേക്ക് ആശ കുട്ടികളെ കൊണ്ടുവരുന്നു.
എഎൻഎമ്മിനും ഗ്രാമത്തിനും ഇടയിലുള്ള പാലമായി ആശ പ്രവർത്തിക്കുന്നു.
കളേഴ്സ് ഇംഗ്ലീഷ് വിലാസം https://ml.wikipedia.org/wiki/Colors_TV_channel
ഹിന്ദിയിലെ ഒരു സ്വകാര്യ ടെലിവിഷൻ ചാനലാണ് കളേഴ്സ് .
വൈകോം 18 എന്ന കമ്പനിയാണ് ഈ ചാനലിൻറെ ഉടമ.
2008 , ജൂലൈ 21 -നാണ് ഈ ചാനൽ സംപ്രേഷണം ആരംഭിച്ചത് .
തുടക്കം മുതൽ തന്നെ വ്യത്യസ്ത പരിപാടികൾ സംപ്രേഷണം ചെയ്തതു വഴി ധാരാളം ജനശ്രദ്ധയാകർഷിക്കാനും, ചാനലുകളുടെ റേറ്റിംഗിൽ‍ രണ്ടാം സ്ഥാനത്തെത്താനും ഈ ചാനലിനു സാധിച്ചു .
ഈ ചാനലിലെ ജനശ്രദ്ധയാകർഷിച്ച പരമ്പരകളായ ബാലിക വധു , ജയ് ശ്രീകൃഷ്ണ , റിയാലിറ്റി ഷോയായ ബിഗ് ബോസ് , തുടങ്ങിയ പരിപാടികൾ മൂലമാണ് ഈ നേട്ടം കൈവരിക്കാൻ കളേഴ്സ് ചാനലിന് സാധിച്ചത്.
അവലംബം പുറത്തേക്കുള്ള കണ്ണികൾ Official Website of COLORS Archived 2010-12-26 at the Wayback Machine .
കളിയും കാര്യവും
ജെ. ലളിതാംബിക രചിച്ച ഗ്രന്ഥമാണ് കളിയും കാര്യവും .
ഹാസ്യസാഹിത്യത്തിനുള്ള 2011-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു
കള്ളക്കടൽ ഇംഗ്ലീഷ് വിലാസം https://ml.wikipedia.org/wiki/Swell_Surge
സമുദ്രത്തിൽ വിദൂരമായി ഉണ്ടാകുന്ന ചുഴലിക്കാറ്റ് തീരത്ത് തിരകളുണ്ടാക്കുന്നതാണ് കള്ളക്കടൽ പ്രതിഭാസം (Swell Surge).
കള്ളക്കടലിലെ തിരമാലകളെ swells എന്നാണ് വിളിക്കുന്നത്‌.
ഈ തിരമാലകൾ സമുദ്രത്തിൽ അനേകമനേകം കിലോമീറ്ററുകൾക്കപ്പുറം വിദൂരമായി രൂപപ്പെടുന്നു.
ആഴ്ചകളും, മാസങ്ങളും പിന്നിട്ടു തീരത്ത് എത്തി ഇത് വൻ തിരകളുണ്ടാക്കുന്നു.
തരംഗദൈർഘ്യം വളരെ കൂടുതൽ ആയതിനാൽ വളരെ വലിയ തിരമാലകൾ ആണ് ശക്തിയോടെ തീരത്തു എത്തുന്നത്.
കരയിലേക്ക് മഴയോ കാറ്റോ വരാതെ തന്നെ തിര ഉയർന്നുപൊങ്ങും.
അപ്രതീക്ഷിതമായി തിരകൾ അടിച്ചുകയറി തീരത്തെ കവർന്നെടുക്കുന്നതിനാലാണ് തീരദേശവാസികൾ ഈ പ്രതിഭാസത്തെ കള്ളക്കടൽ എന്നുവിളിക്കുന്നത്.
കള്ളക്കറുവ ഇംഗ്ലീഷ് വിലാസം https://ml.wikipedia.org/wiki/Litsea_glutinosa
15 മീറ്റർ വരെ ഉയരം വയ്ക്കുന്ന ഒരു ചെറുവൃക്ഷമാണ് കള്ളക്കറുവ .
( ശാസ്ത്രീയനാമം : Litsea glutinosa ) .
നദികളുടെയും വനങ്ങളുടെയും ഓരത്ത് ഏഷ്യയിൽ മിക്കയിടത്തും കണ്ടുവരുന്നു .
Indian Laurel എന്നും അറിയപ്പെടുന്നു.
ആസ്ത്രേലിയയിലെ ആദിമനിവാസികളും ഇന്ത്യക്കാരും ഈ മരം ഔഷധങ്ങൾക്കായി ഉപയോഗിച്ചിരുന്നു .
തടി വാറ്റിയെടുത്തതിന് ബാക്ടീരിയയ്ക്കെതിരെ പ്രവർത്തിക്കാനുള്ള കഴിവുണ്ട് .
പലനാട്ടിലും ഇതിനെയൊരു അധിനിവേശസസ്യമായി കരുതുന്നു .
ഫിലിപ്പൈൻസിൽ പുസൊ-പുസൊ എന്നറിയപ്പെടുന്ന കള്ളക്കറുവ വളരെ പ്രാധാന്യമുള്ള ഒരു ഔഷധസസ്യമാണ് .
വിത്തിൽ നിന്നും ലഭിക്കുന്ന എണ്ണ സോപ്പും മെഴുകുതിരിയും ഉണ്ടാക്കാൻ ഉപയോഗിക്കുന്നു.
വേരിൽ നിന്നും കിട്ടുന്ന നാര് തായ്‌ലാന്റിൽ കയറുണ്ടാക്കാനും പേപ്പർ പൾപ്പ് ഉണ്ടാക്കാനും ഉപയോഗിക്കുന്നു.
പഴം തിന്നാൻ കൊള്ളും.
കാലിത്തീറ്റയായും ഇലകൾ ഉപയോഗിച്ചുവരുന്നു .
വഴന ശലഭത്തിന്റെ ലാർവ ഭക്ഷിക്കുന്ന ചെടികളിൽ ഒന്ന് കള്ളക്കറുവയാണ് .
അവലംബം പുറത്തേക്കുള്ള കണ്ണികൾ കള്ളക്കറുവയുടെ കായകളിൽ നിന്നും ലഭിക്കുന്ന എണ്ണയെപ്പറ്റിയുള്ള ഗവേഷണത്തെക്കുറിച്ച് കാണപ്പെടുന്ന ഇടങ്ങളെപ്പറ്റി Archived 2013-03-13 at the Wayback Machine .
ഔഷധഗുണങ്ങളെപ്പറ്റി വിശദമായി കൂടുതൽ വിവരങ്ങൾ Archived 2013-04-11 at the Wayback Machine .
ഔഷധഗുണങ്ങളെപ്പറ്റി Archived 2016-03-04 at the Wayback Machine .
വിക്കിസ്പീഷിസിൽ Litsea glutinosa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.